Marie Aslaksrud

Marie Aslaksrud (født  17. april 1866 i Modum i Buskerud,Folketelling 1910 for 0301 Kristiania kjøpstad død 1911«Aslaksrud, Lars J», Hvem er Hvem 1912) var en av pionerene i norsk arbeiderbevegelse og kvinnebevegelse. 

Hun var utdannet som lærer, og arbeidet på ulike steder i Buskerud. Fra 1899 bodde hun i Kristiania.

I 1909 var det banebrytende da hun, som en av to kvinner, ble nominert som stortingskandidat for Arbeiderpartiet. Hun var oppsatt som varamann i Hammersborg krets. Den andre kvinnen var Martha Tynæs. Et annet tegn på kvinnebevegelsens framgang var at det dette året ble valgt to kvinner inn i fabrikktilsynet - Anna Pleym og Aslaksrud.Side 24. Sigrid Syvertsen: Arbeiderpartiets kvinnebevegelse i Norge, Det norske Arbeiderpartis forlag, Oslo 1934Aslaksrud var på flere hold engasjert i kommunepolitikken. Hun satt blant annet i vergeråd og skolestyre.

Hun var sentral ved opprettelsen av Uranienborg krets av Arbeiderpartiets kvinneforening, der hun ved sin død i 1911 sto som formann.Side 449. Øyvind Bjørnson: På klassekampens grunn (1900-1920), Arbeiderbevegelsens historie i Norge, bind 2, Tiden, Oslo 1990

Hun var gift med Lars Aslaksrud.

 Referanser 

Kategori:Norske kvinnesaksforkjempere
Kategori:Norske pedagoger
Kategori:Personer fra Modum kommune
Kategori:Ap-politikere